Área metropolitana de Nueva York

L'área metropolitana de Nueva York, tamién conocida como Área de los trés estaos (Tri-State Area) ye la mayor área metropolitana del mundu por estensión de superficie urbana, con 11.640 km²World Urban Areas (Demographia 2018).. Inclúi la ciudá de Nueva York (la más poblada d'Estaos Xuníos), Long Island y los tramos mediu y baxu del valle del Hudson, nel estáu de Nueva York; les cinco ciudaes mayores del estáu de Nueva Jersey (Newark, Jersey City, Paterson, Elizabeth y Edison) y la so rodiada; y seis de les siete mayores ciudaes de Connecticut (Bridgeport, New Haven, Stamford, Waterbury, Norwalk y Danbury) y la so rodiada.

L'área metropolitana de Nueva York ye la más poblada del país: si la definimos en términos de la so área estadística metropolitana, de 17.405 km² d'estensión, tenía 20,3 millones d'habitantes en 2017Annual estimates of the resident population: April 1 2010 to July 1, 2017 - Metropolitan Statistical Area; and for Puerto Rico - 2017 Population Estimates.  U.S. Census Bureau., y si la definimos en términos de la so área estadística combinada, qu'abarca 34.493 km², la so población yera de 23,7 millones de residentes en 2016Annual estimates of the residents population: April 1 2010 to July 1, 2015 - Combined Statistical Area; and for Puerto Rico - 2015 Population Estimates . U.S. Census Bureau.. Ye la décima mayor aglomeración urbana del munduLargest cities of the world - by metro population. Woolwine-Moen Group d/b/a Graphic Maps., y la principal puerta d'entrada d'inmigrantes illegales nel paísYearbook of Immigration Statistics: 2013 Lawful Permanent Residents Supplemental Table 2. U.S. Department of Homeland Security.; ye l'área metropolitana del mundu con un porcentaxe mayor de xente nacida fuera del país. La población del área ye mayor que la del conxuntu del estáu de Nueva York, y al so espaciu aereu aportaron, en 2016, 130 millones de pasaxerosThe Port Authority of NY and NJ 2016 Air Traffic Report . The Port Authority of NY and NJ (14/04/2017)..

L'área ye una de las rexones económiques más importantes del mundu; agospia la sede y los centros productivos de munches industries, instituciones financieres y educatives, medios de comunicación, industries de moda y bioteunoloxía, servicios llegales, industries del entretenimientu... El productu interior brutu del área estadística metropolitana foi, en 2015, de 1,6 billones de dólaresGross Metropolitan Product of the United States in 2013, by metropolitan areas. Statista.com, y el del área estadística combinada superaba, en 2015, los 1,83 billones, que faen d'ella la más rica del país y ser, respeutivamente, el décimu y octavu "país" más ricu del mundu. Nella tán 7 de los 25 condaos más ricos por ingresu mediu por hogar del país, y cinco de los 10 llugares más ricos d'Estaos Xuníos según una encuesta de Bloomberg: Scarsdale y Bronxville, nel estáu de Nueva York; Short Hills, en Nueva Jersey; y Old Greenwich y Darien, en ConnecticutAmerica's 100 richest places. Bloomberg.com, 5 de marzu de 2018..

La rede d'instituciones d'educación superior del área inclúi cientos d'universidaes, incluyendo la Universidá de Columbia, la Universidá de Princeton y la Universidá de Yale, que figuren davezu nos primeros puestos de los ránkings del país y del mundu, siempre ente les diez primeresBest colleges in 2019. usnews.comBest Global Universities Rankings. usnews.com. Otres, como la Universidá de Nueva York, la Universidá Rockefeller y el campus teunolóxicu de la Universidá de Cornell apaecen tamién ente les 40 meyores del munduCWUR 2016 - World University Rankings.

 Definición 

 Área estadística metropolitana 
301px|thumb|Área Estadística Combinada de Nueva York-Newark, NY-NJ-CT-PADivisión Metropolitana de Nueva York-White Plains-WayneDivisión del Área Metropolitana de Nassau-SuffolkDivisión del Área Metropolitana de NewarkDivisión del Área Metropolitana de Dutchess-PuttnamRestu del Área Estadística Combinada de Nueva York-Newark-Bridgeport, NY-NJ-CT-PA|alt=
La Oficina d'Alministración y Presupuestu de los Estaos Xuníos usa dos definiciones pal área: l'área estadística metropolitana (AEM) y l'área estadística combinada (AEC). La primera nómase New York-Newark-Jersey City, NY-NJ-PA Metropolitan Statistical Area, y ye'l llar de 20,3 millones de persones (estimación pal 2017 del U.S. Census Bureau), esto ye, aproximadamente ún de cada 16 estauxunidenses, y siete millones más que la siguiente mayor área metropolitana, la de Los Angeles. L'área sodivídese en cuatro divisiones metropolitanes, y abarca en conxuntu 26 condaos: 12 nel estáu de Nueva York (los cinco boroughs de la ciudá de Nueva York, los dos de Long Island y cinco na parte baxa del valle del Hudson); 13 de les fasteres central y septentrional del estáu de Nueva Jersey; y ún de la zona nororiental de Pennsylvania. L'área abarca nel so interior la mayor área urbanizada del país, la New York–Newark, NY–NJ–CT Urbanized Area, con una estensión aproximada de 17.405 km².

Los condaos, y agrupaciones d'ellos, qu'abarca l'área metropolitana de Nueva York son lo que vienen, acompañaos d´una estimación de población pa 2012, darréu:

AEM de Nueva York-Norte de Nueva Jersey-Long Island (Nueva York-Nueva Jersey-Pennsylvania) (19.831.858) (estimación 2015: 20.182.305)

 División Metropolitana de Nueva York-White Plains-Wayne (Nueva York-Nueva Jersey) (11.732.233)
 Condáu de Kings (Brooklyn) (Nueva York)
 Condáu de Queens (Nueva York)
 Condáu de Nueva York (Manhattan) (Nueva York)
 Condáu del Bronx (Nueva York)
 Condáu de Richmond (Staten Island) (Nueva York)
Condáu de Westchester (Nueva York)
Condáu de Bergen (Nueva Jersey)
Condáu de Hudson (Nueva Jersey)
Condáu de Passaic (Nueva Jersey)
Condáu de Rockland (Nueva York)
Condáu de Putnam (Nueva York)
 División Metropolitana de Nassau-Suffolk (Nueva York) (2.875.904)
Condáu de Suffolk (Nueva York)
Condáu de Nassau (Nueva York)
 División Metropolitana de Dutchess-Putnam (Nueva York) (397.198)
 Condáu de Putnam (Nueva York)
 Condáu de Dutchess (Nueva York)
 División Metropolitana de Newark (Nueva Jersey-Pennsylvania) (2.126.269)
Condáu d'Essex (Nueva Jersey)
Condáu de Union (Nueva Jersey)
Condáu de Morris (Nueva Jersey)
Condáu de Somerset (Nueva Jersey)
Condáu de Sussex (Nueva Jersey)
Condáu de Hunterdon (Nueva Jersey)
Condáu de Pike (Pennsylvania)

 Área estadística combinada 
Les árees estadístiques combinaes (AEC) agrupen árees estadístiques adxacentes que tienen un altu grau d'interconexión económica. L'AEC New York-Newark tenía una población estimada, en 2014, de 23,7 millones d'habitantes. Cuasi ún de cada 15 estauxunidenses vive nesta rexón, qu'inclúi diez condaos adicionales, en cuatro estaos (Nueva York, Nueva Jersey, Connecticut y Pennsylvania) al AEM. Esti área, sacante'l territoriu correspondiente a Pennsylvania, aveza a nomase l'área de los trés estaos o la rexón de los trés estaos (tri-state area o tri-state region).

L'AEC New York-Newark abarca, amás de les AEM detallaes nel apartáu anterior, les siguientes:

 AEM de Bridgeport-Stamford-Norwalk (Connecticut) (916.829)
 Condáu de Fairfield
 AEM de New Haven-Milford (Connecticut) (862.477)
 Condáu de New Haven
 AEM d'Allentown–Bethlehem–Easton (821.173)
 Condáu de Warren (Nueva Jersey)
 Condáu de Carbon (Pennsylvania)
 Condáu de Lehigh (Pennsylvania)
 Condáu de Northampton (Pennsylvania)
 AEM de Trenton (Nueva Jersey) (366.222)
 Condáu de Mercer
 Área estadística micropolitana de Torrington (Connecticut) (189,927)
 Condáu de Litchfield
 Área estadística micropolitana de Kingston (Nueva York) (182.693)
 Condáu d'Ulster
 Área estadística micropolitana d'East Stroudsburg (Pennsylvania) (169.482)
 Condáu de Monroe

 Ciudaes principales 
La siguiente llista inclúi les ciudaes principales nel Área d'Estadística Combinada de Nueva York-Newark, con datos de la Oficina del Censu de los EE.XX. de 2010. Considérense xeneralmente ciudaes principales a les que tienen un númberu mayor de puestos de trabayu que de residentes que trabayenOffice of Management and Budget - Standards for Defining Metropolitan and Micropolitan Statistical Areas, Sec. 5..

 AEM de New York–Northern New Jersey–Long Island
 New York City: 8.175.133
 Hempstead (Nueva York): 759.757
 Newark (Nueva Jersey): 277.140
 Jersey City (Nueva Jersey): 247.597
 Yonkers (Nueva York): 195.976
 Paterson (Nueva Jersey): 146.199
 Elizabeth (Nueva Jersey): 128.640
 Edison (Nueva Jersey): 99.967
 Woodbridge Township (Nueva Jersey): 99.265
 New Rochelle (Nueva York): 77.062
 Mount Vernon (Nueva York): 67.292
 White Plains (Nueva York): 56.853
 Passaic (Nueva Jersey): 72.500
 Union (Nueva Jersey): 56.642
 Wayne (Nueva Jersey): 54.717
 AEM de Trenton
 Trenton (Nueva Jersey): 84.913
 Ewing (Nueva Jersey): 35.790
 AEM de Bridgeport-Stamford-Norwalk
 Bridgeport (Connecticut): 144.229
 Stamford (Connecticut): 122.643
 Norwalk (Connecticut): 85.603
 Danbury (Connecticut): 80.893
 Stratford (Connecticut): 51.384
 AEM de New Haven-Milford
 New Haven (Connecticut): 129.779
 Waterbury (Connecticut): 109.272
 Milford (Connecticut): 51.271
 Allentown-Bethlehem-Easton MSA
 Allentown (Pennsylvania): 118.032
 Bethlehem (Pennsylvania): 74.982
 Easton (Pennsylvania): 26.800
 Kingston MSA
 Kingston (Nueva York): 23.893
 Torrington Micropolitan Area
 Torrington (Connecticut): 36.383

 Referencies 

 Enllaces esternos 

Categoría:Árees metropolitanes d'Estaos Xuníos
Categoría:Nueva York (estáu)
Categoría:Nueva Jersey
Categoría:Connecticut
Categoría:Nueva York